
ЧӐВАШ РЕСПУБЛИКИН 
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧИ ХАЛӐХА ТАТА 
ТЕРРИТОРИСЕНЕ ҪУТ ҪАНТАЛӐКПА 
ТЕХНОГЕН СӐЛТАВӖСЕМПЕ ПУЛАКАН МАЙСӐР 
ЛАРУ-ТӐРУРАН ХӲТӖЛЕССИ ҪИНЧЕН"
САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2023 ҫулхи пуш уйӑхӗн 23-мӗшӗнче
йышӑннӑ

1 статья 
Чӑваш Республикин "Чӑваш Республикинчи халӑха тата территорисене ҫут ҫанталӑкпа техноген сӑлтавӗсемпе пулакан майсӑр лару-тӑруран хӳтӗлесси ҫинчен" 1996 ҫулхи ака уйӑхӗн 15-мӗшӗнчи 7 №-лӗ саккунне (Чӑваш Республикин Патшалӑх Канашӗн ведомоҫӗсем, 1996, 10 №; 2000, 37 №; 2002, 
46 №; 2004, 61 №; 2007, 74 №; 2009, 80 №; 2010, 87 №; 2011, 90 №; 2012, 
92 № (I том); "Республика" хаҫат, 2012, чӳк уйӑхӗн 22-мӗшӗ; Чӑваш Республикин Саккунӗсен пуххи, 2013, 7 №; 2014, 12 №; 2015, 10 №; 2016, 3 №; "Республика" хаҫат, 2020, пуш уйӑхӗн 11-мӗшӗ, утӑ уйӑхӗн 15-мӗшӗ; 2021, раштав уйӑхӗн 8-мӗшӗ; 2022, ака уйӑхӗн 6-мӗшӗ, чӳк уйӑхӗн 16-мӗшӗ) ҫакӑн пек улшӑнусем кӗртес:
1) 10 статьян 1-мӗш пункчӗн вун ҫиччӗмӗш абзацне "Чӑваш Республикин территорийӗнче пурӑнакан," сӑмахсем хыҫҫӑн "Чӑваш Республикин территорине ҫитсе вырнаҫнӑ ют ҫӗршыв гражданӗсене тата гражданлӑхсӑр ҫынсене (малалла – ют ҫӗршыв гражданӗсем тата гражданлӑхсӑр ҫынсем)" сӑмахсем хушса хурас;
2) IV сыпӑк ятне "Чӑваш Республикин территорийӗнче пурӑнакан," сӑмахсем хыҫҫӑн "ют ҫӗршыв гражданӗсене тата гражданлӑхсӑр ҫынсене" сӑмахсем хушса хурас;
3) 19 статьяра:
а) ятне "Чӑваш Республикин территорийӗнче пурӑнакан," сӑмахсем хыҫҫӑн "ют ҫӗршыв гражданӗсене тата гражданлӑхсӑр ҫынсене" сӑмахсем хушса хурас; 
ӑ) ҫакӑн пек ҫырса 11-мӗш пункт хушса хурас:
"11. Ют ҫӗршыв гражданӗсене тата гражданлӑхсӑр ҫынсене Раҫҫей Федерацийӗн Чӑваш Республикин территорийӗнче пурӑнакан гражданӗсен ҫак статьян 1-мӗш пунктӗнче кӑтартнӑ прависем Федераци саккунӗн 
18-мӗш статйин положенийӗсене шута илнӗ май пырса тивеҫҫӗ.";
б) 2-мӗш пункта ҫакӑн пек ҫырса хурас:
"2. Раҫҫей Федерацийӗн Чӑваш Республикин территорийӗнче пурӑнакан гражданӗсем, ют ҫӗршыв гражданӗсем тата гражданлӑхсӑр ҫынсем валли компенсацисемпе социаллӑ гарантисем уйӑрса памалли йӗркене тата условисене, вӗсен тӗсӗсемпе виҫисене ҫак статьян 1-мӗш тата 11-мӗш пункчӗсемпе килӗшӳллӗн Раҫҫей Федерацийӗн саккунӗсемпе тата Чӑваш Республикин саккунӗсемпе палӑртаҫҫӗ.";
4) 25 статьян тӑваттӑмӗш абзацне "Раҫҫей Федерацийӗн гражданӗсене" сӑмахсем хыҫҫӑн ", ют ҫӗршыв гражданӗсене тата гражданлӑхсӑр ҫынсене" сӑмахсем хушса хурас. 

2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев



Шупашкар хули
2023 ҫулхи пуш уйӑхӗн 28-мӗшӗ

